NÁVRH OPRAVNÉHO ROZPOČTU č. 6 K VŠEOBECNÉMU ROZPOČTU NA ROK 2012 VŠEOBECNÝ VÝKAZ PRÍJMOV VÝKAZ VÝDAVKOV PODĽA ODDIELOV Oddiel III – Komisia /* COM/2012/0632 final */





NÁVRH OPRAVNÉHO ROZPOČTU č. 6 K VŠEOBECNÉMU ROZPOČTU NA ROK 2012 VŠEOBECNÝ VÝKAZ PRÍJMOV VÝKAZ VÝDAVKOV PODĽA ODDIELOV Oddiel III – Komisia So zreteľom na: – Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a, – nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 37, – všeobecný rozpočet Európskej únie na rozpočtový rok 2012 prijatý 1. decembra 2011[2], – opravný rozpočet č. 1/2012[3] prijatý 20. apríla 2011, – opravný rozpočet č. 2/2012[4] prijatý 12. júna 2012, – opravný rozpočet č. 3/2012[5] prijatý 5. júla 2012, – návrh opravného rozpočtu č. 4/2012[6] prijatý 20. júna 2012, – návrh opravného rozpočtu č. 5/2012[7] prijatý 19. septembra 2012, Európska Komisia týmto predkladá rozpočtovému orgánu návrh opravného rozpočtu č. 6 k rozpočtu na rok 2012. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkazoch príjmov a výdavkov podľa oddielov sú k dispozícii v databáze EUR-Lex (http://eur-lex.europa.eu/budget/www/index-sk.htm). Anglické znenie zmien v týchto výkazoch podľa oddielov je pripojené na informačné účely ako príloha k rozpočtu. OBSAH 1. Úvod.. 4 2. Príjmy.. 4 2.1. Aktualizácia vlastných zdrojov.. 4 2.2. Ostatné príjmy.. 6 3. Zvýšenie platobných rozpočtových prostriedkov.. 6 3.1. Okruh 1a Konkurencieschopnosť pre rast a zamestnanosť.. 7 3.3. Okruh 2 Ochrana a riadenie prírodných zdrojov.. 13 3.4. Podokruh 3a Sloboda, bezpečnosť a spravodlivosť.. 14 3.5. Okruh 4 EÚ ako globálny aktér.. 15 4. Zníženia viazaných a platobných rozpočtových prostriedkov.. 17 5. Súhrnná tabuľka podľa okruhov finančného rámca.. 20 1. Úvod Návrh opravného rozpočtu (NOR) č. 6 na rok 2012 sa týka: – zvyčajnej aktualizácie odhadu príjmov po poslednej revízii odhadov vlastných zdrojov a ostatných príjmov, – zvýšenia platobných rozpočtových prostriedkov o takmer 9,0 mld. EUR v okruhoch 1a, 1b, 2, 3a a 4 viacročného finančného rámca na pokrytie zostávajúcich potrieb do konca roka tak, aby sa splnili záväzky, predišlo finančným sankciám a príjemcovia mohli dostať finančné prostriedky plánované na odsúhlasené politické nástroje EÚ, pre ktoré boli záväzky schválené v predchádzajúcich rozpočtových rokoch. Komisia zistila určité zdroje na prerozdelenie v celkovej sume 47,4 mil. EUR, – zníženia objemu viazaných rozpočtových prostriedkov v rozpočte o 133,4 mil. EUR s cieľom zohľadniť najnovší stav plnenia a revidované posúdenie skutočných potrieb do konca roka. Zmeny vo vlastných zdrojoch spolu s výrazným zvýšením príjmov z pokút a úrokových platieb vo výške 3 525 mil. EUR viedli k celkovému čistému zvýšeniu príjmov o 3 080,8 mil. EUR, čím sa zníži vplyv NOR č. 6 na príspevky členských štátov založené na HND. Celková suma požadovaných platobných rozpočtových prostriedkov je 138 752,8 mil. EUR, čo zodpovedá 1,08 % HND Európskej únie. Zostáva tak rezerva 3 451,4 mil. EUR pod stropom platobných prostriedkov viacročného finančného rámca (VFR) na rok 2012. 2. Príjmy 2.1. Aktualizácia vlastných zdrojov V súlade s článkom 16 nariadenia Rady (ES, Euratom) č. 1150/2000 z 22. mája 2003[8] Komisia preskúmala odhady vlastných zdrojov. Týka sa to predovšetkým zostatkov DPH (dane z pridanej hodnoty) a HND (hrubého národného dôchodku), ako aj tradičných vlastných zdrojov (TVZ). Pokiaľ ide o zostatky vlastných zdrojov založených na DPH a HND za predchádzajúce roky, Komisia na základe dostupných informácií navrhuje zahrnúť do rozpočtu sumu 497,3 mil. EUR. Toto zvýšenie sa týka kapitol 31[9] a 32[10] na strane príjmov. K dnešnému dňu sú výpočty zostatkov členských štátov ešte stále predbežné, pretože prebieha overovanie údajov o DPH a HND. To môže mať za následok, že Komisia počas procesu týkajúceho sa tohto NOR svoje údaje upraví. Komisia navrhuje aj zníženie (TVZ) o 950 mil. EUR v kapitole 12[11] na strane príjmov s cieľom zohľadniť vývojový trend v colných poplatkoch, ktoré boli dosiaľ pridelené do rozpočtu. Ak nové údaje za posledný štvrťrok naznačia podstatné zmeny v tomto odhade, Komisia upraví počas rozpočtového postupu aj tieto číselné údaje. 2.2. Ostatné príjmy Na základe zohľadnenia súm, ktoré sa v súčasnosti získavajú alebo pravdepodobne získajú, sa navrhuje zvýšiť pôvodné odhady o sumu 3 533,5 mil. EUR v čistom vyjadrení. Podrobné členenie podľa riadkov je uvedené v nasledujúcej tabuľke. Príjmové riadky || Rozpočet 2012 || NOR č. 6/2012 || Nová suma 5 2 0 0 – Príjmy z investícií alebo z poskytnutých úverov, bankové a iné úroky na účtoch inštitúcií || 6 500 000 || 3 500 000 || 10 000 000 5 2 1 0 – Príjmy z investícií alebo poskytnutých úverov, bankových a iných úrokov na účtoch organizácií, ktoré dostávajú dotácie prevádzané na Komisiu || 10 000 000 || 5 000 000 || 15 000 000 Medzisúčet – Príjmy z investícií alebo z poskytnutých úverov, bankové a iné úroky || 16 500 000 || 8 500 000 || 25 000 000 7 0 0 0 – Úroky z omeškania platieb na účty vedené štátnymi pokladnicami členských štátov || 5 000 000 || 155 000 000 || 160 000 000 7 0 1 – Úroky z omeškania a ostatné úroky z pokút || 15 000 000 || 265 000 000 || 280 000 000 7 1 0 – Pokuty, penále a ostatné sankcie || 100 000 000 || 3 075 000 000 || 3 175 000 000 7 1 2 – Penále a paušálne pokuty uložené členským štátom za nedodržanie rozsudku Súdneho dvora Európskej únie konštatujúceho nesplnenie povinnosti vyplývajúcej zo zmluvy || p. m. || 30 000 000 || 30 000 000 Medzisúčet – Úroky z omeškania a pokuty || 120 000 000 || 3 525 000 000 || 3 645 000 000 Spolu || 136 500 000 || 3 533 500 000 || 3 670 000 000 3. Zvýšenie platobných rozpočtových prostriedkov V septembri boli všetky útvary Komisie požiadané, aby aktualizovali odhady svojich potrieb do konca roku 2012 a predložili svoje žiadosti o úpravu platobných rozpočtových prostriedkov. Revidované prvky tvoria základ takzvaného globálneho presunu (DEC 30/2012), ktorého cieľom je upraviť schválené platobné rozpočtové prostriedky v jednotlivých rozpočtových riadkoch na základe posledných aktualizovaných potrieb. S cieľom dosiahnuť úplné splnenie rozpočtu sa Komisia pri príprave globálneho presunu za rok 2012 usilovala, aby sa zvýšené požiadavky na platobné rozpočtové prostriedky v určitých rozpočtových riadkoch vyrovnali sumami z iných riadkov, ktoré by inak zostali nevyužité. Návrh sa týka sumy 419,7 mil. EUR, čo v rozpočte na rok 2012 zodpovedá približne 0,3 % celkových povolených platieb. Celkovo ide o 110 rozpočtových riadkov (65 z nich sa má zvýšiť a 45 znížiť). Príslušná hodnota globálneho presunu v roku 2011 dosiahla 719,2 mil. EUR a v roku 2010 bola vo výške 1 792 mil. EUR. Pomerne nízka suma v tomto roku odráža veľmi napätú situáciu v prípade platobných rozpočtových prostriedkov v rámci rozpočtu na rok 2012, keď je na prerozdelenie k dispozícii iba 419,7 mil. EUR, takže vzhľadom na obmedzenú výšku tejto sumy bolo možné uspokojiť len časť žiadostí o zvýšenie rozpočtových prostriedkov. Ako sa už predpovedalo a naznačovalo v priebehu tohto roka, tieto požiadavky sú jednoducho priveľké na to, aby mohli byť uspokojené cestou presunu rozpočtových prostriedkov, ktoré sú k dispozícii v rozpočte na rok 2012. Musí sa preto pristúpiť k opravnému rozpočtu. Túto požiadavku treba vidieť okrem iného v kontexte prijatého rozpočtu na rok 2012, v ktorom sa objem platobných rozpočtových prostriedkov stanovil o 3,6 mld. EUR nižšie než bol návrh rozpočtu zo strany Komisie, čím sa od začiatku roka vytvorila veľmi napätá situácia v platbách. Komisia sa preto musí odvolať na spoločné vyhlásenie odsúhlasené po zmierovacom konaní o rozpočte roku 2012, ktoré bolo súčasťou spoločných záverov z 19. novembra 2011. V tomto stanovisku Rada a Európsky parlament žiadali Komisiu, „aby prostredníctvom opravného rozpočtu požiadala o dodatočné platobné rozpočtové prostriedky, ak by rozpočtové prostriedky uvedené v rozpočte na rok 2012 nestačili na pokrytie výdavkov.“ Za svoju stranu sa Rada a Európsky parlament zaviazali, že „zaujmú pozíciu ku každému návrhu opravného rozpočtu čo najrýchlejšie s cieľom predísť akémukoľvek nedostatku platobných rozpočtových prostriedkov.“ 3.1. Okruh 1a Konkurencieschopnosť pre rast a zamestnanosť Celková požiadavka na zvýšenie v rámci okruhu 1a je 625,3 mil. EUR, a to v týchto jedenástich rozpočtových riadkoch: Rozpočtový riadok || Názov || Platby (EUR) 02 04 01 01 || Výskum vesmíru || 43 000 000 02 04 01 02 || Výskum bezpečnosti || 35 000 000 02 05 01 || Európske programy satelitnej navigácie (EGNOS a Galileo) || 4 850 000 04 05 01 || Európsky fond na prispôsobenie sa globalizácii (EGF) || 17 657 535 08 02 01 || Spolupráca – Zdravie || 79 790 000 08 04 01 || Spolupráca – nanovedy, nanotechnológie, materiály a nové výrobné technológie || 63 906 000 08 06 01 || Spolupráca – Životné prostredie (vrátane zmeny klímy) || 39 113 000 08 10 01 || Myšlienky || 30 000 000 09 04 01 01 || Podpora výskumnej spolupráce v oblasti informačných a komunikačných technológií (IKT – Spolupráca) || 30 000 000 15 02 22 || Program celoživotného vzdelávania || 180 000 000 15 07 77 || Ľudia || 102 000 000 Spolu || 625 316 535 02 04 01 01 – Výskum vesmíru (+ 43 mil. EUR) V polovici októbra 2012 bolo čerpanie platobných rozpočtových prostriedkov v tejto rozpočtovej položke na úrovni 94,6 %. Zvýšenie je potrebné na pokrytie týchto zostávajúcich záväzkov: – priebežné a konečné platby požadované príjemcami na základe dohôd o grante, ktoré už boli podpísané po výzvach na predloženie návrhov v rokoch 2007, 2008, 2009 a 2010; ide o zmluvné a právne záväzky (časť neuhradených záväzkov – RAL), – platby predbežného financovania RAL na základe už podpísaných dohôd o grante (7 projektov) v rámci výzvy na predloženie návrhov FP7-SPACE-2011-1; lehota na podpis všetkých dohôd o grante v rámci tejto výzvy je stanovená do konca roku 2012, – platby v rámci predbežného financovania na nové dohody o grante, ktoré sa majú podpísať na základe výzvy na predloženie návrhov FP7-SPACE-2012-1; finančné prostriedky na granty by sa mali poskytnúť („time to grant“) do konca roku 2012 (42 projektov). 02 04 01 01 – Výskum bezpečnosti (+ 35 mil. EUR) V polovici októbra bolo čerpanie platobných rozpočtových prostriedkov v tejto rozpočtovej položke na úrovni 100 %. Zvýšenie je potrebné na pokrytie týchto zostávajúcich záväzkov: – priebežné a konečné platby požadované príjemcami na základe dohôd o grante, ktoré už boli podpísané po výzvach na predloženie návrhov v rokoch 2007, 2008, 2009 a 2010; ide o zmluvné a právne záväzky (časť neuhradených záväzkov, tzv. „RAL“), – platby predbežného financovania RAL na základe už podpísaných dohôd o grante (33 projektov) v rámci výzvy na predloženie návrhov FP7-SEC-2011-1; lehota na podpis všetkých dohôd o grante v rámci tejto výzvy je stanovená do konca roku 2012, – platby predbežného financovania na nové dohody o grante, ktoré sa majú podpísať na základe výzvy na predloženie návrhov FP7-SEC-2012-1; finančné prostriedky na granty by sa mali poskytnúť do konca roku 2012 (7 projektov). 02 05 01 – Európske programy satelitnej navigácie (EGNOS a Galileo) (+ 4,9 mil. EUR) Požiadavka na zvýšenie predstavuje sumu 4,9 mil. EUR, ktorá Komisii umožní splniť svoje zmluvné záväzky (platby neuhradených záväzkov) podľa dohody o delegovaní podpísanej s Európskou vesmírnou agentúrou (ESA). Na sumu 17,2 mil. EUR už bola predložená požiadavka v rámci globálneho presunu. Prídely platobných rozpočtových prostriedkov sa použijú na splnenie druhej ročnej platby v rámci zmluvy s ESA a na financovanie dodatočných akcií obstarávania, ktoré sa začali už v roku 2011 (8 ďalších družíc + úprava Ariane 5 + poplatky). Ide o právne záväzky. 04 05 01 – Európsky fond na prispôsobenie sa globalizácii (EGF) (+ 17,7 mil. EUR) Platobné rozpočtové prostriedky vo výške 50 mil. EUR pridelené pre rozpočtový riadok EGF v rozpočte na rok 2012 sú v súčasnosti už vyčerpané. Zvýšenie je potrebné na pokrytie platieb pre päť prípadov, pre ktoré bude návrh na mobilizáciu EGF predložený koncom októbra/začiatkom novembra. Uvedené prípady zahŕňajú žiadosti z Dánska, Španielska, Talianska, Rakúska, Rumunska a Fínska. 08 02 01 – Spolupráca – Zdravie (+ 79,8 mil. EUR) V polovici októbra bolo čerpanie platieb v tomto rozpočtovom riadku na úrovni 97,1 %. Zvýšenie je potrebné na pokrytie priebežných a konečných platieb týkajúcich sa predchádzajúcich výziev na predloženie návrhov (FP-7-Health-2007/2008/2009/2010), ktoré predstavujú sumu 9,8 mil. EUR. Pokryjú sa tým platby na 40 projektov a umožní to predísť platbám úrokov z omeškania, resp. ich minimalizovať. Ďalšia suma 70 mil. EUR sa týka výzvy na predloženie návrhov FP-7 Health-2012-Innovation-1 z roku 2012. Táto výzva bola vyhlásená v júli 2011, pričom lehoty na predloženie návrhov boli stanovené na 4. október 2011, resp. na 8. február 2012 (pre dvojfázový postup). Predbežné financovanie vybraných projektov je teraz splatné a malo by sa uskutočniť, aby sa predišlo oneskoreniu v realizácii týchto výskumných projektov. 08 04 01 – Spolupráca – Nanovedy, nanotechnológie, materiály a nové výrobné technológie (+ 63,9 mil. EUR) V polovici októbra bolo čerpanie prostriedkov na tento rozpočtový riadok vo výške 83,4 %. Zvýšenie je potrebné na pokrytie priebežných a konečných platieb týkajúcich sa predchádzajúcich výziev na predloženie návrhov v rokoch 2009 až 2011. Pre približne 35 dohôd o grante to bude znamenať výhodu v tom smere, že sa vyhnú platbám úrokov z omeškania alebo že tieto budú minimálne. Platby predbežného financovania týkajúce sa výziev na predloženie návrhov z roku 2012 (FP7-NMP-2012-LARGE, FP7-NMP-2012-SMALL a FP7-NMP-2012-SME) sú takisto splatné a mali by sa uskutočniť, aby sa predišlo oneskoreniu v realizácii týchto výskumných projektov. 08 06 01 – Spolupráca – Životné prostredie (vrátane zmeny klímy) (+ 39,1 mil. EUR) Táto úprava sa týka platieb predbežného financovania v rámci výziev na predloženie návrhov z roku 2012 a konkrétne FP7-ENV-2012-Two Stage Calls (dvojfázových výziev). Časový harmonogram hodnotení a rokovaní bol upravený s cieľom zohľadniť nové ciele prijaté v roku 2012 (do 260 dní od dátumu uzavretia výzvy má byť podpísaných 75 % dohôd o grante). Vychádzajúc z toho by 75 % dojednaných dohôd o grante malo byť podpísaných do konca októbra a 95 – 100 % do konca roka. Podľa finančného nariadenia by sa mali platby v rámci predbežného financovania vykonať do 45 dní od podpisu dohôd o grante. Dodatočných 39,1 mil. EUR je potrebných na úhradu platieb predbežného financovania na približne 15 dohôd o grante (zo 43, ktoré sa v súčasnosti prerokúvajú v rámci tejto výzvy). Toto zvýšenie je nevyhnutné aj z dôvodu, aby sa predišlo oneskoreniu v realizácii týchto výskumných projektov. 08 02 01 – Myšlienky (+ 30 mil. EUR) Požadované zvýšenie sa týka platieb v rámci predbežného financovania súvisiacich s výzvami na predloženie návrhov z roku 2012 (granty na rok 2012 v pokročilom a počiatočnom štádiu realizácie). Časový harmonogram pre vyhodnotenie/rokovania súvisiace s týmito výzvami už pokročil. Z týchto dodatočných finančných prostriedkov sa má vykonať 35 – 40 platieb v rámci predbežného financovania. Toto zvýšenie takisto umožní vyhnúť sa oneskoreniu v realizácii týchto výskumných projektov. 09 04 01 01 Podpora výskumnej spolupráce v oblasti informačných a komunikačných technológií (IKT – Spolupráca) (+ 30 mil. EUR) Súčasný pokrok dosiahnutý v rokovaniach o projektoch spolupráce v oblasti IKT v rámci 7. rámcového programu, ktoré boli vybrané na základe výzvy 8, si vyžiada vykonať viac predbežných platieb na projekty, ktoré sa majú začať v septembri až decembri, ako sa pôvodne očakávalo. V prvom rade sa predpokladá uskutočnenie 231 predbežných platieb súvisiacich s výzvami z roku 2012 do konca roka. Okrem toho sa má 235 nárokov na náhradu nákladov súvisiacich s projektmi vybranými v predchádzajúcich výzvach uhradiť do konca roka. Požadovaná dodatočná suma 30 mil. EUR je najnevyhnutnejšie minimum potrebné na splnenie záväzkov voči tretím stranám. Miera čerpania v polovici októbra (70 %) sa musí vnímať v kontexte postupného urýchľovania platieb v priebehu roka, pričom zostávajúce platby sa vyčerpajú začiatkom decembra. 15 02 22 – Program celoživotného vzdelávania (+ 180 mil. EUR) Disponibilné prostriedky v rozpočte pre program celoživotného vzdelávania nemôžu pokryť potrebu platobných rozpočtových prostriedkov do konca roka. Dôvodom je, že v polovici októbra dosiahlo čerpanie platieb už úroveň 99,4 %. V súčasnosti nemožno realizovať priebežné platby (160,7 mil. EUR), ktoré sú splatné podľa zmluvných ustanovení dohôd s národnými agentúrami. Ďalších 19,3 mil. EUR je potrebných na pokrytie predbežného financovania a na priebežné a konečné platby individuálnych projektov, ktoré spravuje Výkonná agentúra pre vzdelávanie, audiovíziu a kultúru (EACEA). 15 07 77 – Ľudia (+ 102 mil. EUR) Zvýšenie umožní Výkonnej agentúre pre výskum (REA) pokryť platby, ktoré sa majú vykonať do konca roku 2012. V polovici októbra bolo čerpanie na úrovni 84,9 %. Vyše 70 % požadovanej sumy sa týka platieb na neuhradené záväzky prijaté pred rokom 2012 (RAL). Zvyšok pokryje platby v rámci predbežného financovania na nové dohody o grante, ktoré sa majú podpísať na základe výziev na predloženie návrhov z roku 2012 a pri ktorých sa majú finančné prostriedky na granty poskytnúť do konca roku 2012. 3.2. Podokruh 1b Súdržnosť pre rast a zamestnanosť Celkové požadované zvýšenie v podokruhu 1b je 7 170,5 mil. EUR, a to v štrnástich rozpočtových riadkoch takto: Rozpočtový riadok || Názov || Platby (v EUR) 04 02 01 || Ukončenie Európskeho sociálneho fondu (ESF) – Cieľ 1 (2000 až 2006) || 189 000 000 04 02 02 || Ukončenie osobitného programu pre mier a zmierenie v Severnom Írsku a pohraničných grófstvach Írska (2000 až 2006) || 9 000 000 04 02 04 || Ukončenie Európskeho sociálneho fondu (ESF) – Cieľ 2 (2000 až 2006) || 2 000 000 04 02 17 || Európsky sociálny fond (ESF) - Konvergencia || 1 837 000 000 04 02 19 || Európsky sociálny fond (ESF) – Regionálna konkurencieschopnosť a zamestnanosť || 1 060 000 000 04 02 20 || Európsky sociálny fond (ESF) — Operačná technická pomoc (2007 až 2013) || 3 500 000 13 03 01 || Ukončenie Európskeho fondu regionálneho rozvoja (EFRR) — Cieľ 1 (2000 až 2006) || 790 000 000 13 03 04 || Ukončenie Európskeho fondu regionálneho rozvoja (EFRR) — Cieľ 2 (2000 až 2006) || 80 000 000 13 03 13 || Ukončenie iniciatívy Spoločenstva Interreg III (2000 až 2006) || 50 000 000 13 03 16 || Európsky fond regionálneho rozvoja (EFRR) — Konvergencia || 1 400 000 000 13 03 19 || Európsky fond regionálneho rozvoja (EFRR) — Európska územná spolupráca || 400 000 000 13 04 01 || Kohézny fond — Ukončenie predchádzajúcich projektov (pred rokom 2007) || 250 000 000 13 04 02 || Kohézny fond || 1 100 000 000 Spolu || 7 170 500 000 Pokiaľ ide o ukončenie programov z predchádzajúceho obdobia rokov 2000 až 2006, Komisia je pripravená prikročiť k úhrade konečného zostatku viacerých programov, ale príslušné rozpočtové prostriedky v dotknutých rôznych rozpočtových riadkoch sú buď úplne vyčerpané alebo budú čoskoro vyčerpané. Preto je potrebné zvýšiť platobné rozpočtové prostriedky v rozpočte na rok 2012, keďže príslušné rozpočtové prostriedky neboli zahrnuté do návrhu rozpočtu na rok 2013. Pokiaľ ide o programy na obdobie rokov 2007 – 2013 je objem žiadostí o platbu, ktoré členské štáty doručili k 15. októbru vyšší, ako bol ich objem doručených minulý rok k rovnakému dátumu. Okrem toho musela Komisia z rozpočtu na rok 2012 uhradiť žiadosti o platbu z minulého roka, ktoré mohli byť uhradené v roku 2011, ak by boli príslušné rozpočtové prostriedky bývali k dispozícii. Nakoľko je výška disponibilných rozpočtových prostriedkov len o málo vyššia ako minulý rok, je potrebné zvýšiť platobné rozpočtové prostriedky, aby sa splnili zákonné záväzky a aby sa predišlo nahromadeniu nadmerného objemu žiadostí o platbu koncom tohto roka, čo by sa nemuselo náležite zvládnuť v roku 2013. 04 02 01 – Ukončenie Európskeho sociálneho fondu (ESF) – Cieľ 1 (2000 až 2006) (+ 189 mil. EUR) Platobné rozpočtové prostriedky v tomto riadku boli začiatkom októbra takmer úplne vyčerpané (na 99,8 %). Dodatočná suma sa požaduje na pokrytie potrieb platobných rozpočtových prostriedkov v súvislosti s ukončením programov a predstavujú len nesporné sumy, ktoré vyplývajú z podrobnej analýzy záverečných dokumentov. 04 02 02 — Ukončenie osobitného programu pre mier a zmierenie v Severnom Írsku a pohraničných grófstvach Írska (2000 až 2006) (+ 9 mil. EUR) Dodatočné platobné rozpočtové prostriedky v tomto riadku sú potrebné na uhradenie záverečnej platby na ukončenie tohto programu do konca tohto roka. V roku 2012 neboli do tohto rozpočtového riadku pridelené žiadne platobné rozpočtové prostriedky. 04 02 04 – Ukončenie Európskeho sociálneho fondu (ESF) – Cieľ 2 (2000 až 2006) (+ 2 mil. EUR) Disponibilné prostriedky v tomto rozpočtovom riadku boli v polovici októbra takmer vyčerpané (zostatok predstavuje menej ako 2 mil. EUR). Dodatočné zvýšenie v objeme 2 mil. EUR je potrebné na uhradenie zostatku dvoch programov pripravených na ukončenie. 04 02 17 – Európsky sociálny fond (ESF) – Konvergencia (+ 1 837 mil. EUR) Odhady potrebných platobných rozpočtových prostriedkov v tomto rozpočtovom riadku boli zvýšené po najnovšej analýze Komisie týkajúcej sa plnenia rozpočtu v súvislosti s Európskym sociálnym fondom. V polovici októbra boli disponibilné rozpočtové prostriedky vyčerpané na 96,3 % a dodatočné platobné rozpočtové prostriedky sa požadujú na pokrytie potrieb pred koncom roka a budú takisto čoskoro vyčerpané. Minulý rok bolo v rovnakom čase vyplatených 74 % z celkových prostriedkov vyplatených za celý rok. 04 02 19 – Európsky sociálny fond (ESF) – Regionálna konkurencieschopnosť a zamestnanosť (+ 1 060 mil. EUR) Odhady potrebných platobných rozpočtových prostriedkov v tomto rozpočtovom riadku boli zvýšené po najnovšej analýze Komisie týkajúcej sa plnenia rozpočtu v súvislosti s Európskym sociálnym fondom. Prostriedky v tomto rozpočtovom riadku sú od začiatku októbra úplne vyčerpané, pričom nevyplatené žiadosti o platbu sú blokované a čakajú na zvýšenie prostriedkov v tomto rozpočtovom riadku. Neuhradené žiadosti sa týkajú 14 členských štátov, a to najmä Nemecka a Spojeného kráľovstva. 04 02 20 – Európsky sociálny fond (ESF) – Operačná technická pomoc (2007 až 2013) (+ 3,5 mil. EUR) Disponibilné rozpočtové prostriedky v tomto riadku boli v polovici októbra vyčerpané na 99,6 %. Dodatočné platobné rozpočtové prostriedky sa požadujú na pokrytie potrieb do konca tohto roka. 13 03 01 – Ukončenie Európskeho fondu regionálneho rozvoja (EFRR) – Cieľ 1 (2000 až 2006) (+ 790 mil. EUR) Ukončenie operačných programov týkajúcich sa tohto rozpočtového riadku napredovalo veľmi rýchlo. Disponibilné rozpočtové prostriedky boli v polovici októbra vyčerpané na 95,7 %. Dodatočná suma sa požaduje na pokrytie potrieb platobných rozpočtových prostriedkov v súvislosti s ukončením programov a predstavujú len nesporné sumy, ktoré vyplývajú z podrobnej analýzy záverečných dokumentov. 13 03 04 – Ukončenie Európskeho fondu regionálneho rozvoja (EFRR) – Cieľ 2 (+ 80 mil. EUR) Čerpanie ako percento disponibilných rozpočtových prostriedkov dosiahlo v polovici októbra úroveň 94,2 %. Ukončenie programov napreduje veľmi rýchlo a zostávajúce platobné rozpočtové prostriedky nebudú postačovať na pokrytie nevyrovnaných potrieb týkajúcich sa nesporných súm, ktoré vyplývajú z podrobnej analýzy záverečných dokumentov. Dodatočné rozpočtové prostriedky sa teda požadujú, aby sa mohlo prikročiť k uhradeniu týchto platieb. 13 03 13 – Ukončenie iniciatívy Spoločenstva Interreg III (2000 až 2006) (+ 50 mil. EUR) Platobné rozpočtové prostriedky v tomto riadku boli k polovici októbra úplne vyčerpané. Dodatočná suma sa požaduje na pokrytie potrieb platobných rozpočtových prostriedkov v súvislosti s ukončením programov a predstavujú len nesporné sumy, ktoré vyplývajú z podrobnej analýzy záverečných dokumentov. 13 03 16 – Európsky fond regionálneho rozvoja (EFRR) – Konvergencia (+ 1 400 mil. EUR) Odhady potrebných platobných rozpočtových prostriedkov v tomto rozpočtovom riadku boli zvýšené po najnovšej analýze Komisie týkajúcej sa plnenia rozpočtu v súvislosti s Európskym fondom regionálneho rozvoja. Výsledky tejto analýzy naznačujú, že žiadosti o platbu, ktoré sa od členských štátov očakávajú pred koncom tohto roka, podstatne prevyšujú disponibilné rozpočtové prostriedky. Vyššie potreby v oblasti platobných rozpočtových prostriedkov, ako sa očakávalo, boli spôsobené tým, že niektoré žiadosti o platbu doručené v roku 2011 mohli byť uhradené len v roku 2012 (približne 4,6 mld. EUR pre tento riadok). Platobné rozpočtové prostriedky v tomto riadku boli v polovici októbra vyčerpané na 77,5 %. Pre porovnanie, v rovnakom čase minulého roka bolo čerpanie na úrovni 68,4 %. 13 03 19 – Európsky fond regionálneho rozvoja (EFRR) – Európska územná spolupráca (+ 400 mil. EUR) Disponibilné rozpočtové prostriedky v tomto riadku boli už začiatkom októbra vyčerpané na 99,7 %. Minulý rok bolo v rovnakom čase vyplatených 60 % z celkových prostriedkov vyplatených za celý rok. Dodatočné rozpočtové prostriedky sa požadujú na pokrytie žiadostí o platbu, ktoré členské štáty predložia v najbližšom čase. 13 04 01 – Kohézny fond – Ukončenie predchádzajúcich projektov (pred rokom 2007) (+ 250 mil. EUR) Vyššie potreby v oblasti platobných rozpočtových prostriedkov, ako sa očakávalo, sú spôsobené tým, že ukončenie projektov financovaných z Kohézneho fondu napredovalo tento rok rýchlym tempom a prognózy ukazujú, že tento trend bude pokračovať. Platobné rozpočtové prostriedky v tomto riadku boli v polovici októbra vyčerpané na 92,9 % disponibilných rozpočtových prostriedkov (pre porovnanie, v rovnakom čase minulého roka to bolo na úrovni 52 %). 13 04 02 — Kohézny fond (+ 1 100 mil. EUR) Odhady potrebných platobných rozpočtových prostriedkov v tomto rozpočtovom riadku boli zvýšené po najnovšej analýze Komisie týkajúcej sa plnenia rozpočtu v súvislosti s Kohéznym fondom. Výsledky tejto analýzy naznačujú, že žiadosti o platbu, ktoré sa od členských štátov očakávajú, podstatne prevyšujú disponibilné rozpočtové prostriedky. Platobné rozpočtové prostriedky v tomto riadku boli v polovici októbra vyčerpané už na 76,2 %, čo je podstatne vyššie, ako úroveň dosiahnutá v rovnakom čase minulého roka (48 %), pričom sa očakávajú ďalšie žiadosti o platbu. 3.3. Okruh 2 Ochrana a riadenie prírodných zdrojov Celkové požadované zvýšenie v okruhu 2 je 1 169 mil. EUR, a to v troch rozpočtových riadkov takto: Rozpočtový riadok || Názov || Platby (v EUR) 05 04 02 01 || Ukončenie Usmerňovacej sekcie Európskeho poľnohospodárskeho usmerňovacieho a záručného fondu – Regióny cieľa 1 (2000 až 2006) || 111 000 000 05 04 05 01 || Programy pre rozvoj vidieka || 1 041 000 000 17 04 01 01 || Programy na eradikáciu a monitorovanie ochorení zvierat a monitorovanie fyzických podmienok zvierat, ktoré by v spojení s vonkajšími faktormi mohli predstavovať riziko pre verejné zdravie – Nové opatrenia || 17 000 000 Spolu || 1 169 000 000 05 04 02 01 – Ukončenie Usmerňovacej sekcie Európskeho poľnohospodárskeho usmerňovacieho a záručného fondu — Regióny cieľa 1 (2000 až 2006) (+ 111 mil. EUR) Platobné rozpočtové prostriedky, ktoré sú k dispozícii, nebudú postačovať na realizáciu všetkých záverečných platieb predpokladaných v roku 2012. Spôsobilo to ukončenie významných programov v roku 2012, ktoré sú už v pokročilom štádiu procesu ukončenia, a to najmä v prípade Španielska, Talianska a Portugalska. 05 04 05 01 – Programy pre rozvoj vidieka (+ 1 041 mil. EUR) Konečné platby, ktoré ešte bude potrebné z rozpočtu na rok 2012 uskutočniť v rámci programov pre rozvoj vidieka, súvisia s výkazmi výdavkov členských štátov za tretí kvartál, ktoré majú byť Komisii predložené najneskôr do 10. novembra. Podľa zrevidovaných prognóz, ktoré si Komisia vyžiadala od členských štátov a ktoré jej boli doručené začiatkom septembra, nebudú platobné rozpočtové prostriedky na programy pre rozvoj vidieka v období rokov 2007 – 2013 postačovať na pokrytie potrieb. V posledných niekoľkých rokoch však mali prognózy tendenciu výrazne prekračovať sumy uvedené vo výkaze výdavkov (o 11 % v roku 2011). Komisia preto zaujala opatrný postoj a dodatočné platobné rozpočtové prostriedky požaduje na základe 15 % zníženia uplatneného na tieto zrevidované prognózy. Z toho vyplýva, že výkazy výdavkov za tretí kvartál budú rásť v rovnakom objeme ako v minulom roku. Komisia bude pozorne sledovať prichádzajúce výkazy výdavkov za tretí kvartál a rozpočtový orgán bude informovať o akýchkoľvek zmenách, pokiaľ ide o dodatočné potreby v platobných rozpočtových prostriedkoch. 17 04 01 01 – Programy na eradikáciu a monitorovanie ochorení zvierat a monitorovanie fyzických podmienok zvierat, ktoré by v spojení s vonkajšími faktormi mohli predstavovať riziko pre verejné zdravie – Nové opatrenia (+ 17 mil. EUR) V prípade platobných rozpočtových prostriedkov existuje dodatočná potreba na pokrytie neuhradených záväzkov voči členským štátom v súlade s uplatňovaním programov na eradikáciu ochorení zvierat za obdobie do roku 2010, ale aj za plnenie programov v roku 2011, v prípade ktorých je miera spolufinancovania vyššia. Suma 17 mil. EUR je potrebná na to, aby sa členským štátom v plnej miere nahradilo predbežné financovanie programov. Pokiaľ však ide o záväzky, pozitívna situácia v oblasti zdravia zvierat v roku 2012 znamenala, že všetky potrebné záväzky boli splnené, takže zostávajúce viazané rozpočtové prostriedky sa nebudú v roku 2012 čerpať (pozri oddiel 4 ďalej v texte). 3.4. Podokruh 3a Sloboda, bezpečnosť a spravodlivosť Celkové požadované zvýšenie v podokruhu 3a je 10 mil. EUR, a to v jedinom rozpočtovom riadku: Rozpočtový riadok || Názov || Platby (v EUR) 18 02 09 || Európsky fond pre návrat || 10 000 000 Spolu || 10 000 000 18 02 09 – Európsky fond pre návrat (+ 10 mil. EUR) Platobné rozpočtové prostriedky pridelené Európskemu fondu pre návrat v roku 2012 nepostačujú na uhradenie prvých platieb v rámci predbežného financovania týkajúcich sa ročných programov v roku 2012, a to v súlade s právnym základom, ktorý predpokladá, že predbežné financovanie 50 % súvisiacich záväzkov sa automaticky vypláca po prijatí ročných národných programov. Zvýšenie v objeme 10 mil. EUR sa preto požaduje, aby sa mohli členským štátom uhradiť zostávajúce prvé platby v rámci predbežného financovania. 3.5. Okruh 4 EÚ ako globálny aktér Celkové požadované zvýšenie v okruhu 4 je 67,1 mil. EUR, a to v štyroch rozpočtových riadkoch: Rozpočtový riadok || Názov || Platby (v EUR) 19 08 01 03 || Finančná spolupráca s východnou Európou v rámci európskeho susedstva a partnerstva || 12 000 000 21 05 01 01 || Zdravie || 14 400 000 23 02 01 || Humanitárna pomoc || 23 687 548 23 02 02 || Potravinová pomoc || 17 000 000 Spolu || 67 087 548 19 08 01 03 – Finančná spolupráca s východnou Európou v rámci európskeho susedstva a partnerstva (+ 12 mil. EUR) V nadväznosti na polročné posúdenie boli potreby v oblasti platobných rozpočtových prostriedkov za rok 2012 revidované a aktualizované, pričom sa ukazuje, že v oblasti platobných rozpočtových prostriedkov nie je pokrytá potreba v objeme 83 mil. EUR. Väčšina z tejto sumy bude pokrytá prostredníctvom vnútorného prerozdelenia prostriedkov, bude však ešte potrebné pokryť schodok vo výške 12 mil. EUR. Prostriedky z tejto rozpočtovej položky boli vyčerpané takmer na 100 % v každom z minulých troch rozpočtových rokov. K urýchleniu platieb ku koncu roka v tomto riadku dochádza z dvoch hlavných štrukturálnych dôvodov. Po prvé, je to povaha plnenia ročného akčného plánu s dôrazom na záväzky v prvej polovici ktoréhokoľvek roka. Po druhé, je to profil veľkých platieb v rámci východného susedstva, ktoré zvyknú byť v podobe tranží rozpočtovej pomoci a platieb v rámci predbežného financovania v prospech investičných nástrojov (napr. investičného nástroja európskej susedskej politiky a FEMIP – nástroja pre euro-stredozemské investície a partnerstvo). Tento druh platieb je celkom predvídateľný a platby sa zvyčajne uskutočňujú na konci daného roka. 21 05 01 01 – Zdravie (+ 14,4 mil. EUR) Platobné rozpočtové prostriedky v tomto riadku boli začiatkom októbra vyčerpané na 100 %. Z celkovej potreby zvýšenia v objeme 29 mil. EUR by suma 14,6 mil. EUR mohla byť pokrytá v rámci globálneho presunu. Zvyšných 14,4 mil. EUR sa teraz požaduje v rámci tohto opravného rozpočtu. V rámci tohto rozpočtového riadku je v súčasnosti 128 zmlúv o udelení grantu a 13 dohôd o príspevku, ktoré boli uzatvorené s medzinárodnými organizáciami. V dôsledku žiadostí o platby vyplývajúcich zo zmlúv podpísaných koncom roka 2011 a začiatkom roka 2012 sú potreby v oblasti platobných rozpočtových prostriedkov vyššie, ako sa pôvodne očakávalo. Je potrebné poznamenať, že: – vo výberovom konaní boli zmluvy, ktoré vzišli z výziev na predloženie návrhov na budovanie kapacít neštátnych subjektov v oblasti prístupu k prevencii, liečeniu a starostlivosti v oblasti HIV – AIDS v rámci nástroja európskeho susedstva a partnerstva (ENPI) podpísané až koncom decembra 2011, v dôsledku čoho sa prvé platby za tieto zákazky posunuli z roka 2011 do roka 2012, – prvé platby, ktoré sú splatné v súvislosti s dohodou o príspevku za rok 2011 pre Populačný fond OSN (UNFPA) neboli v plnej výške uhradené v roku 2011, v dôsledku čoho vznikol zostatok splatný z rozpočtových prostriedkov na rok 2012; v čase predloženia návrhu rozpočtu na rok 2012 (v apríli 2011) sa proces stanovovania ročného akčného plánu na rok 2012 nachádzal v rannom štádiu, následkom čoho neboli všetky dôsledky v oblasti platobných rozpočtových prostriedkov konečné, – záverečná platba v prospech Svetovej aliancie pre očkovacie látky a očkovanie, ktorá bola pôvodne naplánovaná pre rok 2013, sa teraz uskutoční v roku 2012, keďže projekt bol dokončený skôr, ako sa predpokladalo. 23 02 01 – Humanitárna pomoc (+ 23,7 mil. EUR) Pôvodný rozpočet týkajúci sa platobných rozpočtových prostriedkov v rozpočtovom riadku humanitárnej pomoci, ako bol schválený rozpočtovým orgánom, bol o 35 mil. EUR nižší ako suma viazaných rozpočtových prostriedkov. Zároveň sú platobné rozpočtové prostriedky potrebné v roku 2012 na takmer rovnakej úrovni ako viazané rozpočtové prostriedky, pričom najnovšie neuhradené záväzky (2010/2011) predstavujú sumu 159 mil. EUR. Platobné rozpočtové prostriedky v tomto rozpočtovom riadku boli v polovici októbra vyčerpané na 99,0 %. Prostriedky v rozpočtovom riadku humanitárnej pomoci boli dodatočne zvýšené o 150 mil. EUR vo viazaných rozpočtových prostriedkoch, a to v záujme vyriešenia humanitárnych krízových situácií v Sudáne, Južnom Sudáne, Jemene, Sýrii, v regióne Afrického rohu a v Pakistane. Zvýšenie sa dosiahlo využitím rezervy na núdzovú pomoc a prerozdelením prostriedkov v rámci okruhu 4. Príslušné zvýšenie platobných rozpočtových prostriedkov bolo len na úrovni 58 % sumy viazaných rozpočtových prostriedkov, hoci Komisia na začiatku humanitárnych operácií uskutočňuje platby predbežného financovania na úrovni 80 %. Komisia preto vo svojich žiadostiach o presun adresovaných rozpočtovým orgánom konkrétne uviedla, že dodatočné rozpočtové prostriedky bude požadovať v závere roka. Zo sumy 88 mil. EUR, ktoré sú potrebné, bolo o 64,3 mil. EUR požiadaných už v rámci globálneho presunu. 23 02 02 – Potravinová pomoc (+ 17 mil. EUR) Pôvodný rozpočet týkajúci sa platobných rozpočtových prostriedkov v rozpočtovom riadku potravinovej pomoci, ako bol schválený rozpočtovým orgánom, bol o 21 mil. EUR nižší, ako suma viazaných rozpočtových prostriedkov. Zároveň sú platobné rozpočtové prostriedky potrebné v roku 2012 na takmer rovnakej úrovni ako viazané rozpočtové prostriedky, pričom najnovšie neuhradené záväzky (2010/2011) predstavujú sumu 63 mil. EUR. Platobné rozpočtové prostriedky v tomto rozpočtovom riadku boli začiatkom októbra vyčerpané na 100 %. Prostriedky v rozpočtovom riadku potravinovej pomoci boli dodatočne zvýšené o 90 mil. EUR vo viazaných rozpočtových prostriedkoch, a to v záujme vyriešenia humanitárnych krízových situácií v Sahelskom regióne, v Sudáne/Južnom Sudáne a potravinovej krízovej situácie v regióne Afrického rohu. Zvýšenie sa dosiahlo využitím rezervy na núdzovú pomoc a prerozdelením prostriedkov v rámci okruhu 4. Príslušné zvýšenie platobných rozpočtových prostriedkov bolo len na úrovni 19 % sumy viazaných rozpočtových prostriedkov, hoci Komisia na začiatku humanitárnych operácií uskutočňuje platbu predbežného financovania na úrovni 80 %. Komisia vo svojich žiadostiach o presun adresovaných rozpočtovému orgánu už uviedla, že dodatočné rozpočtové prostriedky bude možno požadovať v závere roka. Zo sumy 51 mil. EUR, ktoré sú potrebné, bolo o 34 mil. EUR požiadaných už v rámci globálneho presunu. 4. Zníženia viazaných a platobných rozpočtových prostriedkov Komisia identifikovala viacero rozpočtových položiek, v prípade ktorých nedôjde k použitiu časti viazaných rozpočtových prostriedkov ku koncu tohto roka a navrhuje preto, aby sa tieto viazané rozpočtové prostriedky náležite znížili. V niektorých prípadoch je tiež k dispozícii zodpovedajúca suma platobných rozpočtových prostriedkov, ktorá sa v rámci tohto opravného rozpočtu prerozdelí. Celkové zníženie predstavuje sumu 133,4 mil. EUR vo viazaných rozpočtových prostriedkoch a 47,4 mil. EUR v platobných rozpočtových prostriedkoch. Úplný zoznam podľa položky je uvedený tu: Rozpočtový riadok || Názov || Záväzky (v EUR) || Platby (v EUR) || Odôvodnenie 09 02 04 01 || Orgán európskych regulátorov v oblasti elektronickej komunikácie (BEREC) — Úrad — Príspevok na hlavy 1 a 2 || - 1 102 937 || || Správny výbor úradu Orgánu európskych regulátorov pre elektronické komunikácie (BEREC) 19. augusta 2012 schválil opravný rozpočet agentúry. Navrhované zníženie viazaných rozpočtových prostriedkov zodpovedá rozdielu medzi dotáciou EÚ pre agentúru schválenú v rozpočte na rok 2012 a opravným rozpočtom Úradu BEREC. 26 02 01 || Postupy udeľovania a zverejňovania zmlúv na verejné dodávky, práce a služby || - 1 600 000 || || V rozpore s pôvodnou prognózou bol v prvých troch kvartáloch roka 2012 zaznamenaný výrazný pokles v počte publikácií inštitúcií a iných druhov verejných oznamov. Okrem toho v decembri 2012 nadobudne účinnosť nová zmluva o produkcii s nižšími cenami. Všetky uvedené činitele vytvárajú prebytok vo viazaných rozpočtových prostriedkoch. 29 02 03 || Štatistický program Únie na roky 2008 až 2012 || - 5 000 000 || || Komisia v júni 2011 prijala návrh nariadenia o prieskume EÚ o bezpečnosti, ktorý je v súčasnosti predmetom diskusií v Rade a Parlamente. Podľa návrhu Komisie by členské štáty mali v roku 2013 vykonať prieskum EÚ o bezpečnosti. Eurostat v roku 2012 pridelil potrebné rozpočtové prostriedky, aby sa prieskum o bezpečnosti uskutočnil okamžite po prijatí nariadenia. Ako sa ukázalo počas legislatívneho procesu, na to, aby sa mohla na úrovni európskych zákonodarcov dosiahnuť dohoda, treba viac času, pričom sa predpokladá, že nariadenie sa prijme v roku 2013, teda o rok neskôr, ako sa pôvodne plánovalo. Na tento projekt bola pôvodne pridelená suma 6 mil. EUR, z toho suma 5 mil. EUR sa nepoužije a môže sa prerozdeliť. Podokruh 1a spolu || - 7 702 937 || 0 || 05 04 05 02 || Technická pomoc || - 13 000 000 || || Očakáva sa, že disponibilné viazané rozpočtové prostriedky sa úplne nevyčerpajú, takže zostane prebytok vo výške 13 mil. EUR. Nedostatočné čerpanie v tomto riadku v roku 2012 už bolo zohľadnené v návrhu rozpočtu na rok 2013. 11 03 01 || Medzinárodné dohody o rybolove || - 49 606 || - 76 191 || Niektoré rozpočtové prostriedky už nie sú potrebné po splnení všetkých nevyhnutných záväzkov spojených s medzinárodnými dohodami o rybolove platnými v roku 2012 a po vyrovnaní niektorých súm neuhradených záväzkov (sektorová pomoc pre dohody s Madagaskarom a Kiribati a náhrada splatná Guinejskej republike za rok 2010). 11 03 02 || Príspevky medzinárodným organizáciám || - 798 015 || || Ročný finančný príspevok pre dve regionálne organizácie nie je splatný v tomto roku z dôvodu oneskorenia nadobudnutia účinnosti mandátu týchto organizácií. Dôsledkom kolísania výmenných kurzov okrem toho boli nižšie výdavky. 11 03 04 || Finančný príspevok Európskej únie inštitúciám zriadeným Dohovorom Organizácie Spojených národov o morskom práve z roku 1982 || - 33 234 || - 22 877 || Ročný finančný príspevok bol nižší, ako sa pôvodne predpokladalo. 11 06 11 || Európsky fond pre rybné hospodárstvo (EFRH) — Operačná technická pomoc || - 477 119 || || Príspevok na opatrenia podniknuté v roku 2012 je nižší, ako sa pôvodne predpokladalo. 11 07 02 || Podpora riadeniu zdrojov rybolovu (zlepšenie vedeckého poradenstva) || - 240 000 || || Rozpočtové prostriedky v roku 2012 nie sú potrebné z dôvodu oneskoreného dokončenia rámcovej zmluvy pre vedecké poradenstvo. 17 04 01 01 || Programy na eradikáciu a monitorovanie ochorení zvierat a monitorovanie fyzických podmienok zvierat, ktoré by v spojení s vonkajšími faktormi mohli predstavovať riziko pre verejné zdravie — Nové opatrenia || - 57 640 000 || || Vzhľadom na pozitívnu situáciu v oblasti zdravia zvierat v roku 2012 už boli všetky nevyhnutné záväzky splnené, takže zostávajúce viazané rozpočtové prostriedky nebudú v roku 2012 potrebné. 17 04 03 01 || Pohotovostný fond pre choroby a iné kontaminácie zvierat, ktoré predstavujú riziko pre verejné zdravie – Nové opatrenia || - 4 400 000 || || Vzhľadom na pozitívnu situáciu v oblasti zdravia zvierat v roku 2012 budú žiadosti o príspevok z núdzového fondu len polovičné oproti rezerve stanovenej na začiatku tohto roka. Zvýšenie v objeme 17 mil. EUR v platobných rozpočtových prostriedkoch je vysvetlené v oddiele 3 vyššie. 17 04 07 01 || Bezpečnosť potravín a krmív a s tým spojené činnosti — Nové opatrenia || - 3 380 000 || || Tento rok bude financovaný menší počet opatrení, ako sa pôvodne plánovalo. Okruh 2 spolu || - 80 017 976 || - 99 068 || 09 02 05 || Ostatné opatrenia v audiovizuálnom sektore a sektore médií || - 40 741 || || Navrhované zníženie viazaných rozpočtových prostriedkov je dôsledkom zrušenia verejného obstarávania na štúdiu o podnikateľských modeloch pre poskytovateľov internetového obsahu (SMART2012/0030), pretože podobný projekt uskutočňuje iný útvar Komisie. Podokruh 3b spolu || - 40 741 || 0 || 40 02 41 || Diferencované rozpočtové prostriedky – medzinárodné dohody o rybolove (rezerva) || - 45 652 520 || - 47 252 520 || Viacero dohôd, o ktorých sa v súčasnosti rokuje, nebude prijatých do konca tohto roka (dohody s Marokom, Gabonom, so Šalamúnovými ostrovmi a s Guineou-Bissau). Rozpočtové prostriedky zahrnuté do rezervy na tento účel preto nebudú v roku 2012 použité. Rezervy na finančné intervencie spolu || - 45 652 520 || - 47 252 520 || CELKOVÝ SÚČET || - 133 414 172 || - 47 351 588 || 5. Súhrnná tabuľka podľa okruhov finančného rámca Finančný rámec Okruh/podokruh || Finančný rámec 2012 || Rozpočet 2012 (vrátane OR č. 1-3/2012 a NOR č. 4-5/2012) || NOR č. 6/2012 || Rozpočet 2012 (vrátane OR č. 1-3/2012 a NOR č. 4-6/2012) VRP || PRP || VRP || PRP || VRP || PRP || VRP || PRP 1. UDRŽATEĽNÝ RAST || || || || || || || || 1a. Konkurencieschopnosť pre rast a zamestnanosť || 14 853 000 000 || || 15 403 000 000 || 11 482 916 106 || - 7 702 937 || 625 316 535 || 15 395 297 063 || 12 108 232 641 Rezerva || || || - 50 000 000 || || || || - 42 297 063 || 1b. Súdržnosť pre rast a zamestnanosť || 52 761 000 000 || || 52 752 576 141 || 43 835 746 321 || || 7 170 500 000 || 52 752 576 141 || 51 006 246 321 Rezerva || || || 8 423 859 || || || || 8 423 859 || Spolu || 67 614 000 000 || || 68 155 576 141 || 55 318 662 427 || - 7 702 937 || 7 795 816 535 || 68 147 873 204 || 63 114 478 962 Rezerva[12] || || || - 41 576 141 || || || || - 33 873 204 || 2. OCHRANA A RIADENIE PRÍRODNÝCH ZDROJOV || || || || || || || || Z toho: výdavky súvisiace s trhom a priame platby || 48 093 000 000 || || 43 969 637 305 || 43 875 978 049 || - 65 420 000 || 17 000 000 || 43 904 217 305 || 43 892 978 049 Spolu || 60 810 000 000 || || 59 975 774 185 || 57 034 220 262 || - 125 670 494 || 1 121 648 412 || 59 850 103 691 || 58 155 868 674 Rezerva || || || 834 225 815 || || || || 959 896 309 || 3. OBČIANSTVO, SLOBODA, BEZPEČNOSŤ A SPRAVODLIVOSŤ || || || || || || || || 3a. Sloboda, bezpečnosť a spravodlivosť || 1 406 000 000 || || 1 367 806 560 || 835 577 878 || || 10 000 000 || 1 367 806 560 || 845 577 878 Rezerva || || || 38 193 440 || || || || 38 193 440 || 3b. Občianstvo || 699 000 000 || || 1 385 690 821 || 1 336 954 221 || - 40 741 || || 1 385 650 080 || 1 336 954 221 Rezerva || || || 1 563 220 || || || || 1 603 961 || Spolu || 2 105 000 000 || || 2 753 497 381 || 2 172 532 099 || - 40 741 || 10 000 000 || 2 753 456 640 || 2 182 532 099 Rezerva[13] || || || 39 756 660 || || || || 39 797 401 || 4. EÚ AKO GLOBÁLNY AKTÉR || 8 997 000 000 || || 9 405 937 000 || 6 955 083 523 || || 67 087 548 || 9 405 937 000 || 7 022 171 071 Rezerva[14] || || || - 150 000 000 || || || || - 150 000 000 || 5. ADMINISTRATÍVA || 8 523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Rezerva[15] || || || 327 358 004 || || || || 327 358 004 || SPOLU || 148 049 000 000 || 141 360 000 000 || 148 570 426 703 || 129 758 235 307 || - 133 414 172 || 8 994 552 495 || 148 437 012 531 || 138 752 787 802 Rezerva || || || 1 209 764 338 || 12 445 957 052 || || || 1 43 178 510 || 3 451 404 557 [1] Ú. v. ES L 248, 16.9.2002, s. 1. [2] Ú. v. EÚ L 56, 29.2.2012, s. 1. [3] Ú. v. EÚ L 184, 13.7.2012, s. 1. [4] Ú. v. EÚ L 214, 10.8.2012, s. 1. [5] Ú. v. EÚ L 221, 17.8.2012, s. 1. [6] COM(2012) 340. [7] COM(2012) 536. [8] Ú. v. ES L 130, 31.5.2000, s. 1. [9] Zostatky a úpravy zostatkov zo zdrojov založených na DPH z predchádzajúcich rozpočtových rokov, vyplývajúce z uplatňovania článku 10 ods. 4, 5 a 8 nariadenia (ES, Euratom) č. 1150/2000. [10] Zostatky a úpravy zostatkov založené na hrubom národnom dôchodku/produkte za predchádzajúce rozpočtové roky a vyplývajúce z uplatnenia článku 10 ods. 6 až 8 nariadenia (ES, EURATOM) č. 1150/2000. [11] Clá a ostatné poplatky uvedené v článku 2 ods. 1 písm. a) rozhodnutia 2007/436/ES, Euratom. [12] Európsky fond na prispôsobenie sa globalizácii (EGF) nie ja zahrnutý do výpočtu rezervy v rámci podokruhu 1a (500 mil. EUR). Suma 50 mil. EUR, ktorá prekračuje strop, je financovaná prostredníctvom mobilizácie nástroja flexibility. [13] Suma z Fondu solidarity Európskej únie (FSEÚ) je zahrnutá mimo rámca príslušných okruhov, ako sa stanovuje v medziinštitucionálnej dohode zo 17. mája 2006 (Ú. v. EÚ C 139, 14.6.2006). [14] Rezerva okruhu 4 na rok 2012 nezahŕňa rozpočtové prostriedky týkajúce sa rezervy na núdzovú pomoc (258,9 mil. EUR). Suma 150 mil. EUR, ktorá prekračuje strop, je financovaná prostredníctvom mobilizácie nástroja flexibility. [15] Vo výpočte rezervy v rámci stropu okruhu 5 je v zmysle poznámky pod čiarou č. 1 finančného rámca na roky 2007 – 2013 zohľadnená suma 84 mil. EUR, ktorá sa týka príspevkov zamestnancov do systému dôchodkového zabezpečenia.